**Előterjesztés**

**1. napirendi pont**

**a.) A polgármester illetményének és költségtérítésének rögzítése**

Tisztelt Képviselő-testület!

A polgármester illetményének és költségtérítésének meghatározását a Magyarország helyi önkormányzatairól szóló 2011. évi CLXXXIX. törvény 71. §-a szabályozza.

A polgármesterek jövedelmi helyzetének rendezése érdekében az elmúlt két évben történt egyeztetés, tárgyalás után az Országgyűlés a 2016. december 13. napján elfogadott 2016. évi CLXXXV törvénnyel módosította fenti paragrafust. A módosítást követően az 2001-5000 fő lakosságszámú települések polgármesterei esetén az illetmény összege megegyezik az államtitkár alapilletményéből, illetménykiegészítéséből, vezetői illetménypótlékából álló illetmény 55 %-ával.

A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 51. §-a szerint az államtitkár

alapilletménye az illetményalap (38.650,- Ft) 12-szerese: 463.800,- Ft

illetménykiegészítése az alapilletmény 50 %-a: 231.900,- Ft

vezetői illetménypótléka az alapilletmény 65 %-a: 301.470,- Ft

illetménye mindösszesen: 997.170,- Ft

A társadalmi megbízatású polgármester illetménye 2017. január 1. napjától havonta a polgármester illetménye 50%-val megegyező mértékű tiszteletdíjra jogosult melynek egészéről vagy meghatározott részéről a képviselő-testülethez intézett írásbeli nyilatkozatával lemondhat.

Főállású polgármester illetménye: 548 444,- Ft melynek 50%-a 274 222 Ft.

Az önkormányzati gazdálkodás koncepciójának tárgyalásakor meghatároztuk a közös teherviselés gondolatát, ennek megfelelően nyilatkozott Szedlák Attila társadalmi megbízatású polgármester, hogy a jogszabályban meghatározott mértékű tiszteletdíj, melyre jogosult, arról részben úgy mond le, hogy a tényleges bruttó tiszteletdíja nem haladja meg az előző évben megállapított havi tiszteletdíjának 50%-át.

Az Mötv 71. § (6) bekezdése alapján a társadalmi megbízatású polgármester havonta a rögzített, tiszteletdíjának 15%-ában meghatározott összegű költségtérítésre jogosult.

Fentiek alapján kérem a T. Képviselő-testületet, hogy az alábbi határozati javaslatokat elfogadni szíveskedjenek!

Litér, 2017. január 20.

Bencze Éva

jegyző

Határozati javaslat

***Litér Község Önkormányzat Képviselő-testületének***

***……./2017. (I.26.) LKt. határozata***

Litér Község Önkormányzata Képviselő-testülete a társadalmi megbízatású polgármester tiszteletdíjának mértékét 274 222,- Ft-ban, a kerekítés szabályai szerin: **274 200,-Ft-ban** (azaz Kettőszázhetvennégyezer-kettőszáz forintban) rögzíti. Az illetmény 2017. január 1. napjától illeti meg a polgármestert.

A képviselő-testület felkéri a Jegyzőt, hogy a szükséges dokumentációkat készítse el.

Felelős: Bencze Éva jegyző

Határidő: 2017. január 26.

***Litér Község Önkormányzat Képviselő-testületének***

***…./2017. (I.26.) LKt. határozata***

Litér Község Önkormányzata Képviselő-testülete a társadalmi megbízatású polgármester költségtérítését 41 133,- Ft-ban, a kerekítés szabályai szerint **41 100,-Ft-**ban azaz Negyvenegyezer-egyszáz forintban rögzíti.

A költségtérítés 2017. január 1. napjától illeti meg a polgármestert.

A képviselő-testület felkéri a Jegyzőt, hogy a szükséges dokumentációkat készítse el.

Felelős: Bencze Éva jegyző

Határidő: 2017. január 26.

***Litér Község Önkormányzat Képviselő-testületének***

***…./2017. (I.26.) LKt. határozata***

Litér Község Önkormányzata Képviselő-testülete a társadalmi megbízatású polgármester tiszteletdíját annak írásbeli nyilatkozata alapján havi bruttó

**112 000,- Ft**-ban, állapítja meg.

A költségtérítés 2017. január 1. napjától illeti meg a polgármestert.

A képviselő-testület felkéri a Jegyzőt, hogy a szükséges dokumentációkat készítse el.

Felelős: Bencze Éva jegyző

Határidő: 2017. január 26.

**Előterjesztés**

**1. napirendi pont**

**b.) A társadalmi megbízatású alpolgármester**

**illetményének és költségtérítésének megállapítása**

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 2017. január 1. napján hatályba lépett módosítása következtében a polgármesterek illetményének módosult, és ebből kifolyólag az alpolgármesterek juttatásai is módosulnak. Az alpolgármester esetében a jogszabály az alábbiakról rendelkezik:

*80. §*[*66*](https://net.jogtar.hu/jr/gen/hjegy_doc.cgi?docid=A1100189.TV#lbj65idd502) *(2)*[*68*](https://net.jogtar.hu/jr/gen/hjegy_doc.cgi?docid=A1100189.TV#lbj67idd502) *A társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át. A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat.*

*(3) A főpolgármester-helyettes, a főállású alpolgármester, a társadalmi megbízatású alpolgármester, a megyei közgyűlés alelnöke havonta az illetményének, tiszteletdíjának 15%-ában meghatározott összegű költségtérítésre jogosult.*

Fentiek alapján a társadalmi megbízatású alpolgármester tiszteletdíjára a következő javaslatot teszem: a társadalmi megbízatású polgármester tiszteletdíjának.

A társadalmi megbízatású alpolgármesternek a törvény értlemében maximum 246 800,-Ft tiszteletdíj adható. A település gazdasági koncepciójának tárgyalásakor irányelvként megfogalmazottkának megfelelően javaslom, hogy az alpolgármester tiszteletdíját 50 000,- Ft-ban állapítsa meg a képviselő-testület, mely a törvény értelmében adható összeg 20%-a.

A társadalmi megbízatású alpolgármester költségtérítése a jogszabály alapján a tiszteletdíjának a 15 %-a: 7 500 Ft.

Kérem a T. Képviselő-testület tagjait, hogy a határozati javaslatokat elfogadni szíveskedjenek!

Litér, 2017. január 18.

Szedlák Attila

polgármester

Határozati javaslatok

***Litér Község Önkormányzata Képviselő-testületének***

***……./2017. (I.26.) LKt. határozata***

Litér Község Önkormányzata Képviselő-testülete a társadalmi megbízatású alpolgármester tiszteletdíját havi bruttó 50 000,- Ft-ban állapítja meg.

Az alpolgármester a tiszteletdíjra 2017. január 1. napjától jogosult.

A képviselő-testület megbízza a polgármester és a jegyző asszonyt a szükséges intézkedések megtételével.

Felelős: Szedlák Attila polgármester, Bencze Éva jegyző

Határidő: 2017. január 26.

***Litér Község Önkormányzata Képviselő-testületének***

***……./2017. (I.26.) LKt. határozata***

Litér Község Önkormányzata Képviselő-testülete a társadalmi megbízatású alpolgármester költségtérítését havi bruttó 7 500,- Ft-ban rögzíti.

Az alpolgármester a költségtérítésre 2017. január 1. napjától jogosult.

A képviselő-testület megbízza a polgármester és a jegyző asszonyt a szükséges intézkedések megtételével.

Felelős: Szedlák Attila polgármester, Bencze Éva jegyző

Határidő: 2017. január 26.